
KVIETIMAS DALYVAUTI RINKOS KONSULTACIJOJE

Gerbiami tiekėjai,

UAB „Mažeikių vandenys“ (toliau – Pirkimo vykdytojas) siekdama tinkamai pasirengti numatomam pirkimui, kviečia Jus dalyvauti rinkos konsultacijoje. Jos metu gauta informacija bus naudojama priimant sprendimus dėl pirkimo organizavimo ir vykdymo. 
Tiekėjo pateikti atsakymai nelaikytini pasiūlymu ir bus naudojami tik rinkos konsultacijos tikslais, siekiant tinkamai pasirengti būsimam pirkimui.
Pirkimo vykdytojas numato įsigyti sausinto dumblo tvarkymo paslaugas. Rinkos konsultacijos dalyviai kviečiami susipažinti su pridedamais techninės specifikacijos ir sutarties projektais ir pateikti pastabas, pasiūlymus bei rekomendacijas dėl nustatytų reikalavimų aiškumo, pagrįstumo, proporcingumo, jų atitikties rinkoje siūlomoms paslaugoms ir kitų su numatomu pirkimu susijusių klausimų. Dalyvavimas rinkos konsultacijoje nesuteikia jos dalyviams jokių išskirtinių teisių dalyvaujant būsimame viešajame pirkime ir neįpareigoja Pirkimo vykdytojo atsižvelgti į visus pateiktus pasiūlymus ar rekomendacijas. Ši rinkos konsultacija nėra viešojo pirkimo paskelbimas.
Maloniai prašome atsakyti į žemiau pateiktus klausimus Centrinės viešųjų pirkimų informacinės sistemos (CVP IS) susirašinėjimo priemonėmis iki 2026-11-12 17:00 val.
	
Rinkos konsultacijos objektas

	Sausinto dumblo tvarkymo paslaugos




	
Rinkos konsultacijoje dalyvaujančio tiekėjo pavadinimas

	Nurodyti tiekėjo pavadinimą



	Nr.
	Klausimas
	Rinkos dalyvio atsakymai 

	1.
	Ar turite pastabų, klausimų dėl techninės specifikacijos ir sutarties projektų? 
(prašome pateikti argumentuotas pastabas bei konkrečių techninės specifikacijos ir/ar sutarties punktų  pakeitimus/patikslinimus, kurie  suteiktų galimybę Jūsų įmonei pasiūlyti techninės specifikacijos reikalavimų visumą atitinkančią paslaugą)
	

	2.
	Ar Pirkimo vykdytojo skelbiamoje techninėje specifikacijoje ir/ar sutarties projekte yra perteklinių reikalavimų, kurie nepadeda pasiekti techninėje specifikacijoje nustatyto rezultato bei nepagrįstai brangina pasiūlymo kainą?
	

	3.
	Ar siūlomi sprendimai gali riboti kitų tiekėjų galimybes dalyvauti pirkime?
	

	4.
	Prašome nurodyti orientacinį vienos tonos sausinto dumblo tvarkymo įkainį Eur be PVM ir su PVM. 
Ši informacija bus naudojama rengiantis Pirkimui, ji nebus laikoma tiekėjo komerciniu pasiūlymu ar įsipareigojimu Pirkimo metu pasiūlyti nurodytą įkainį.
	


Tiekėjas laisva forma taip pat gali pateikti kitas savo pastabas, pasiūlymus ar klausimus dėl šiame kvietime pateiktų pirkimo dokumentų.
PRIDEDAMA. 
1. Techninė specifikacija (projektas), 2 lapai;
2. Sutarties projektas (projektas), 36 lapai.

